CELEX: 32005D0849
Language: lv
Date: 2005-11-29 00:00:00
Title: 2005/849/EK: Komisijas Lēmums ( 2005. gada 29. novembris ) par Padomes Direktīvas 72/166/EEK piemērošanu attiecībā uz civiltiesiskās atbildības apdrošināšanu saistībā ar mehānisko transportlīdzekļu izmantošanu  (izziņots ar dokumenta numuru K(2005) 4580)   (Dokuments attiecas uz EEZ)

1.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 315/16
            
         
      KOMISIJAS LĒMUMS
   
   (2005. gada 29. novembris)
   par Padomes Direktīvas 72/166/EEK piemērošanu attiecībā uz civiltiesiskās atbildības apdrošināšanu saistībā ar mehānisko transportlīdzekļu izmantošanu
   (izziņots ar dokumenta numuru K(2005) 4580)
   (Dokuments attiecas uz EEZ)
   (2005/849/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1972. gada 24. aprīļa Direktīvu 72/166/EEK par dalībvalstu tiesību aktu tuvināšanu attiecībā uz civiltiesiskās atbildības apdrošināšanu saistībā ar mehānisko transportlīdzekļu izmantošanu un attiecībā uz kontroli saistībā ar pienākumu apdrošināt šādu atbildību (1), un jo īpaši tās 7. panta 3. punktu,
   tā kā:
   
               (1)
            
            
               Starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem 2002. gada 30. maijā noslēdza daudzpusēju nolīgumu, še turpmāk “Nolīgums”. Nolīgums ir pievienots Komisijas 2003. gada 28. jūlija Lēmumam 2003/564/EK par to, kā Padomes Direktīvu 72/166/EEK piemērot attiecībā uz transportlīdzekļu īpašnieku civiltiesiskās atbildības apdrošināšanas kontroli (2), ar ko Komisija noteica datumu, no kura dalībvalstis atturas no civiltiesiskās atbildības apdrošināšanas kontroles transportlīdzekļiem, kuri parasti atrodas kādas valsts, kas ir parakstījusi Nolīgumu, teritorijā, un uz kuriem attiecas Nolīgums. Pieņemot 1. papildinājumu, Nolīgumu vēlāk attiecināja uz citām valstīm.
            
         
               (2)
            
            
               Dalībvalstu un Andoras, Horvātijas, Islandes, Norvēģijas un Šveices nacionālie apdrošināšanas biroji 2005. gada 26. maijā parakstīja 2. papildinājumu Nolīgumam, ar ko Nolīgumu attiecināja uz Andoras nacionālo apdrošināšanas biroju. Papildinājumā paredzēti praktiski pasākumi, lai atceltu apdrošināšanas kontroli transportlīdzekļiem, kuri parasti atrodas Andoras teritorijā un uz kuriem attiecas papildinājums.
            
         
               (3)
            
            
               Tādējādi starp dalībvalstīm un Andoru ir izpildīti visi nosacījumi, lai atbilstoši Direktīvai 72/166/EEK atceltu transportlīdzekļu civiltiesiskās atbildības apdrošināšanas kontroli,
            
         IR PIEŅĒMUSI ŠO LĒMUMU.
   1. pants
   No 2006. gada 1. janvāra dalībvalstis atturas no civiltiesiskās atbildības apdrošināšanas kontroles transportlīdzekļiem, kuri parasti atrodas Andoras teritorijā un uz kuriem attiecas 2005. gada 26. maija 2. papildinājums daudzpusējam nolīgumam starp Eiropas Ekonomikas zonas dalībvalstu un citu asociēto valstu nacionālajiem apdrošināšanas birojiem.
   2. pants
   Dalībvalstis tūlīt informē Komisiju par pasākumiem, ko tās ir veikušas, lai piemērotu šo lēmumu.
   3. pants
   Šis lēmums ir adresēts dalībvalstīm.
   
      Briselē, 2005. gada 29. novembrī
      
         
            Komisijas vārdā —
         
         
            Komisijas loceklis
         
         Charlie McCREEVY
         
      
   
   
      (1)  OV L 103, 2.5.1972., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2005/14/EK (OV L 149, 11.6.2005., 14. lpp.).
   
      (2)  OV L 192, 31.7.2003., 23. lpp.